15.04.03/studieleder FLU

Referat fra fagteam F2 tirsdag 8. april 2003 kl. 12.40 – 14.00
Til stede:

Anders Haug, Tore Kavlie, Bjørn Bjørlykke, Helga Aadland, Tormod Fjeldstad, Inge Moe,

Oddrun Øwre, Morten Imsland, Randi Mikkelson Miracco, Guro Oma, Øyvind Bjørkås

Forfall:

Margrethe Jernes, Hans Wendelborg, Nils Tore Økland, Leif Wedøe, Gerd Røstbø

Sak 28/02/03
Innkalling og referat fra sist møte



Ingen merknader til innkalling.

Studieleder måtte nok en gang beklage at referatet fra sist møte kom så sent. Referatet ble delt ut på møtet og gjennomgått.

Det kom følgende merknader/utfyllende kommentarer til sak 24/02/03:

· Det må lages formaliserte retningslinjer for kontaktlærerfunksjonen der ansvaret kommer klart fram

· Initiativ til møte med kontaktlærer må ligge hos studentene/basisgruppen

· Viktig å fange opp problemer i en gruppe så tidlig som mulig

Sak 29/02/03
Evaluering av perioden uke 7 – 11
· Bruke skjemaet som ble laget til forrige periode som evalueringsskjema – sende dette ut til studentene

· Studentene fornøyd med perioden, men veldig mye skriftlig arbeid

· Vurderingsordningen i de enkelte fag må sees i sammenheng med organiseringen av studiet – blir for mange oppgaver

· Positivt med mye praktisk arbeid og praktiske aktiviteter

· Bra at så mange studiedager/LUA-dager var lagt inn

· Studentene veldig fornøyd med snøkurset

Sak 30/02/03
Oppsummering av praksis uke 13 – 14

· En av de mest lærerike periodene i praksis

· Bra at studentene kun hadde en oppgave med seg fra høgskolen

· Barnehagene hadde stor frihet til å forme oppgaven i praksis i samarbeid med studentene

· Studentene har ikke sett behovet for kontakt med faglærere i denne perioden, har fått god veiledning fra barnehagen

· Studentene takler nå situasjonen bedre med at oppleggene er forskjellige fra barnehage til barnehage

· Studentrepresentantene mente at det med fordel kunne vært to lederuker

Sak 31/02/03
Foreløpig plan for perioden uke 18 – 21

· Studieleder la fram et justert forslag til plan der uke 21 var tatt med

· Tormod orienterte om forslag til plan som han og Margrethe hadde satt opp

· Skal ha møte i arbeidsgruppen i neste uke der studentrepresentantene  og representant fra barnehagen blir innkalt. Prøve å finne en annen representant for Linn Elisabeth som har vært med i en arbeidsgruppe i en tidligere periode

· I perioden er fokus på temaene etikk og yrkesetikk i religion/etikk og lederetikk i PTP

· I religion/etikk blir det en mappeoppgave i perioden. Omfang ikke bestemt, men kanskje 6-8 sider

· Tirsdag og onsdag i uke 19 er det drøftingsforum for praksislærere i F2. De to dagene skal studentene ha punktpraksis i barnehagen – de overtar praksislærerrollen den dagen praksislærere er på praksisforum

· Samfunnsfag og fysisk fostring legger opp til en 2-timers økt hver til oppsummering/spørsmål før eksamen hvis studentene ønsker det. Forslag om onsdag 14. mai i de 4 første timer

· Tormod/Margrethe legger ut plan for perioden etter møtet i arbeidsgruppa. Studieleder bestiller undervisningsrom.

Sak 31/02/03
Endelig plan for vurderingsperioden i F2 våren-03

Studieleder orienterte om endringene i planen, og la fram endelig plan for vurderingsperioden i F2 våren-03.

Sak 32/02/03
Foreløpig drøfting av årsplan/organisering av F2 studieåret 04/04 

· Viktig med et fellesmøte mellom fagteam F1 og fagteam F2 senere i vårsemesteret

· Skal gå ut med et evalueringsskjema til barnehagene senere i vår. Barnehagene og studentene får mulighet til evaluering via nettet

· Norsk har kun 2 vektall i F2 neste studieår

· Naturfag må avslutte undervisningen på laboratoriene, og pakke ned det meste av utstyret,  senest 1. desember-03 p.g.a. ombygging i spesialromsbygget. Derfor må både undervisning i biologi og fysikk legges i høstsemesteret

· Det må gjøres noe med vurderingsordningene i de ulike fag og fagkombinasjoner. Kan ikke fortsette med den oppgavetrengsel som har vært i F2 i år med 30 – 40 ulike oppgaver

· Prøve å legge grunnskolepraksis sent i vårsemesteret, og avslutte LUA før denne praksis. Det vil medføre at studentene kan komme skikkelig i gang med LUA på et tidligere tidspunkt

· Prøve å legge flere LUA-dager etter hverandre

Sak 33/02/03
Møteplan videre



Neste møte foreslått onsdag 14. mai kl. 12.40

Sak 34/02/03
Eventuelt

1) Oddrun orienterte om drøftingsforum for F2.

Innkalling og plan legges på Fronter/sendes som mail til barnehagene

2) Skriv fra tillitsvalgt i F2a på vegne av klassen. Store forskjeller i pensumomfang til ulike skriftlige eksamener i vår. De tillitsvalgte i F2 tar dette opp med faglærere i de aktuelle fag.

Øyvind Bjørkås

Studieleder/referent

